الرئيسية الحياة الحياة اليومية النجاح الحقيقي
#000000
معتقد النجاح حوالينا
#000001
كتير اوي مننا أو يمكن كلنا كمان قليل لما بنحس اننا ناجحين في حياتنا ويمكن ده بسبب اننا رابطين “النجاح” والشعور بيه بالإنجازات الكبيرة بس. لدرجة أننا صنعنا اسوار لحاجات معينة شايفينها هي بس اللي بتؤدي للنجاح وتخلينا فخورين بنفسنا . ده غالبا بسبب معتقدات وطرق تفكير منتشرة حوالينا من سنين كتير اوى وصدقناها وبقينا نتوارثها بمرور الأجيال. لدرجة أننا بقينا في قمة الرعب لا مانعرفش نعدي الأسوار دي ونحقق نتيجة مذهلة بدل ما نبقى فاشلين .
#000002
ايه الأسوار دي ؟؟
#000003
زي مثلا اللي مايكونش عنده مهنة مرموقة ومنصب أو حتى مرتبه بسيط ، أو ثانوية عامة اللي بتكون بمثابة تحدي كبيييير اوي ويمكن التحدي اللي بنحدد عليه نجاح باقي حياتنا كلها كمان . أو اني اكون بعمل حاجة بتسمع عند كل الناس واحقق حاجة كبيرة اوي اوي أو أتمم deal كبير تبع شركتي مثلا ، وغير كده حاجات تاني كتير اوي حاصرنا فيها كلمة “نجاح” .
#000004
طب ايه هو النجاح الحقيقي ؟
#000005
ويل سميث قال قبل كده جملة عميقة وجميلة اوي 👇.
#000006
وكأنه هنا عاوز يوصلنا أنه النجاح الحقيقي مش في انجازاتي المادية المعلنة ، لكن النجاح الحقيقي بيكون جوايا ، في تكويني وشخصيتي وتعاملاتي مع الآخرين ومع المواقف..
#000007
اللي بينجح ويتكبر يعتبر مانجحش اصلا لانه مانجحش فعلا يحافظ على الشغف أو الحافز اللي بيشجعه ينجح ، مابقاش عنده تحدي يشجعه يحلم بنجاح تاني وتالت ، ده غير الاذي اللي ممكن يسببه لناس حواليه بسبب التكبر ده فابيكون كمان مانجحش يكون انسان
#000008
والفشل الحقيقي اني أفقد شغفي في الاستمرار والسعي للوصول لأفضل نسخة مني ، مني انا مش من الحاجات اللي معايا
#000009
ازاي ممكن نطبق الكلام ده على حياتنا ؟
#000010
انت محتاج تعرف قيمة كل تفصيلة بتعملها في حياتك وتقدرها وتشوفها هي قد ايه مهمة وتسقف لنفسك عليها ، زي ايه ؟؟
#000011
صحيت بدري فايق للشغل رغم ارهاقك وتعبك .
#000012
نزلت ف البرد للمدرسة أو الكلية أو الشغل ، أو حتى ف عز الحر للشغل.
#000013
اديت من طاقتك ومجهودك وتفكيرك لحد غيرك النهارده وسمعتله في مشكلة بيمر بيها.
#000014
وقت صعب نجحت وقدرت انك تعديه وترجع تكمل جري في الحياة.
#000015
انك فكرت وخططت عشان تفرح حد غيرك.
#000016
اتواجدت مع حد حاسس بالوحدة أو محتاج يحس أن حد جنبه وانت عملت ده.
#000017
كل صفحة ذاكرتها دي في حد ذاتها نجاح.
#000018
انك حتى “حاولت” تحقق حاجة لنفسك ، أيوة ، تقدر قيمة مجرد المحاولة. وحاجات كتير اوي زي كده نجاحات بتكون مالية حياتنا كل يوم بس مابناخدش بالنا منها للاسف. لانها مش مندرجة تحت باند الأسوار اللي كبرنا ولاقيناها حوالينا .
#000019
تدريب يساعدك تعد نجاحاتك الصغيرة العظيم
#000020
تعالى نتدرب اننا كل يوم نشكر نفسنا على كل حاجه بنقوم بيها من اول ما بنصحى من النوم ونقوم من على السرير لحد اخر ورقة بتقفلها من ملفات الشغل أو كتب المذاكرة أو حتى اخر شخص بتكلمه في اليوم وتديله من طاقتك وحبك .
#000021
كمان نتعود نكتب في اخر اليوم حاجة واحدة حسينا اننا نجحنا نعملها النهارده . وافتكر اننا بنتكلم على الحاجات الجميلة الخفيفة المهمة اوي اوي اللي كتبناها فوق. اكتبها واشكر نفسك عليها وفي اخر الاسبوع كافئ نفسك بحاجة حلوة بتحبها حتى لو مجرد شوكولاتاية صغننة.
#000022
اترك تعليقاً إلغاء الرد
#000023
المقالات المشابهة
#000027
ابدأ عادة جديدة
#000028
الشخصيات السامة في العلاقات: 6 أنواع
#000029
النصيحة .. انصح بذكاء ؟
#000030
لقد إشتركت بنجاج!
#000031
لقد حصل خطأ ما، يرجى المحاولة فيما بعد!
#000032
الحياة في المسيح
#000033
تأسست خدمة الحياة في المسيح عام 2012، وهي موجهة للعرب المسيحيين المنتشرين في الدول العربية وحول العالم. هدفنا دعم قصص حياة المؤمنين المسيحيين في كل جوانب الحياة، سواء كان ذلك في عائلاتهم أو كنائسهم أو حياتهم اليومية.
#000034
تصنيفات المقالات
#000035
يشبه ملكوت السماوات
#000036